Oom in hof ná 4 kinders vermoor is | Netwerk24
Oom in hof ná 4 kinders vermoor is
Deur Reneilwe Dhludhlu 13 Maart 2018 19:08
Die oom van vier vermoorde kinders, van wie drie se linkerore in die bloedbad afgesny is, het Dinsdag saam met ’n medebeskuldigde in die hooggeregshof in Pietermaritzburg verskyn.
Ben Mbhele (32) is Vrydag in Port Edward in hegtenis geneem, terwyl Sibongiseni Nyawose (48) Sondag in hegtenis geneem is.
Die Mbhele-kinders, Bandile (12), Lwandile (10), Sphindile (7) en Lwandle (4), is op 2 September verlede jaar vermoor. Hul ma het die oggend op hul lyke afgekom toe sy ná ’n nag uit by die huis opgedaag het.
Mbhele en Nyawose (48) staan tereg op vier aanklagte van moord.
Al die kinders het veelvuldige steekwonde gehad en drie van hulle se linkerore is afgesny.
Kapt. Nqobile Gwala, polisiewoordvoerder in KwaZulu-Natal, sê die motief vir die moorde is onbekend.
Mbhele en Nyawose (48) staan tereg op vier aanklagte van moord. Albei het Maandag die eerste keer in die landdroshof in Ramsgate verskyn.
Nyawose sal Woensdag weer verskyn en Mbhele se saak is tot 22 Maart vir verdere ondersoek uitgestel.
Meer oor: Pietermaritzburg | Moord-Verhoor
Man sit lewenslank oor hy pottedief vermoor het
Oudstoeier in mangat nie natuurlik dood, hoor hof